Správa zo zahraničnej pracovnej cesty
1.  Účastník ZPC:
Ing. Ľubica Pitlová, hlavný štátny radca, 
Odbor štátnej a európskej politiky vo vede a technike, Sekcia vedy a techniky, Ministerstvo školstva, vedy, výskumu  a športu Slovenskej republiky
Znalosť jazykov: anglický/veľmi pokročilý, nemecký/veľmi pokročilý 
2.  Zahraničná pracovná cesta:
štát/mesto: Belgicko/Brusel
Dátum: 7.3. – 8.3. 2012
Účel cesty: účasť na zasadnutí Skupiny na vysokej úrovni pre  spoločnú tvorbu výskumných programov ktorá je vytvorená Výborom pre Európsky výskumný priestor (ERAC). Cestovné náklady hradí MF SR z finančnej obálky, pobytové náklady hradí MŠVVŠ SR. 
3.  Rámcový program pobytu:
7.3.2012 cesta Bratislava – Schwechat, let Viedeň – Brusel
8.3.2012 účasť na zasadnutí, let Brusel-Viedeň, cesta Schwechat - Bratislava
4.  Stručný priebeh zasadnutia:
Úvod do problematiky:
Rada EÚ pre konkurencieschopnosť schválila v decembri 2008 začiatok procesu Spoločnej tvorby výskumných programov (Joint Programming in Research - JP, ďalej len „JP“) a zriadila Skupinu na vysokej úrovni pre spoločnú tvorbu výskumných programov (Groupe de Programmation Conjointe - GPC – ďalej len „GPC“) zloženú zo zástupcov členských štátov a štátov asociovaných k 7 rámcovému programu pre výskum, vývoj a demonštračné aktivity.  JP si kladie za cieľ zosúladiť výskumné programy v určitých oblastiach, ktoré boli  na základe odporúčania GPC Radou EÚ definované za prioritné,  a využívať tak efektívnejšie verejné zdroje na riešenie naliehavých celospoločenských problémov.

Program zasadnutia
1. Schválenie programu 
2. Voľba predsedu a podpredsedu GPC 
3. Ako zapájať  priemysel do JP 
4. Cezhraničné financovanie výskumných aktivít – príklad Dánska  
5. Expertná skupina JP 
6. Rôzne 

K bodu č. 2 Voľba predsedu a podpredsedu GPC  
Podľa nového rokovacieho poriadku GPC sa už nemá predsedníctvo skupiny striedať každých 6 mesiacov podľa predsedajúceho štátu EÚ, ale členovia si majú zo svojho stredu zvoliť predsedu a podpredsedu na dobu 2 rokov. Z kandidátov, ktorých navrhli jednotlivé delegácie kandidatúru na predsedu prijali Rolf Annenberg (SE) a Jozef Syka(CZ). Na podpredsedu kandidovali Jozef Syka (CZ) a Armel de la Bourdonnaye (F). Po tajnom hlasovaní sa počtom hlasov 20:4  predsedom GPC stal Rolf Annenber g (SE). Podpredsedom sa stal a Armel de la Bourdonnaye (F), ktorý získal 13 hlasov z 24. Po hlasovaní sa novozvolený predseda ujal vedenia schôdze. 

K bodu č. 3. Ako zapájať priemysel do JP  
Španielska delegácia predstavila návrh materiálu „Ways to involve innovation and industry in Joint Programming Initiatives“ (Ako zapájať inovácie a priemysel do iniciatív spoločnej tvorby programov). Materiál obsahuje sumár návrhov vyplývajúcich z dokumentov Rady EÚ a Európskej komisie (Ďalej len „EK“) o bližšej spolupráci s podnikateľskou sférou. 
Z diskusie k tomuto dokumentu vyplynulo, že niektoré  členské štátov  (F, DE, NL) je za to, aby sa zachovala primárna orientácia JP na výskum. Pôvodným zámerom JP bolo riešiť celospoločenské problémy prostredníctvom vedy a výskumu a nemala by sa preto  zdôrazňovať jeho orientácia na inovácie. Bolo dohodnuté, že sa dokument upraví tak, aby z neho nevyplývala   priama súvislosť medzi JPI a inováciami. Po úprave bol dokument pod názvom Ways to involve  industry in Joint Programming Initiatives“ (Ako zapájať  priemysel do iniciatív spoločnej tvorby programov) prijatý.   

K bodu č.4 .Cezhraničné financovanie výskumných aktivít – príklad Dánska  
Dánska delegácia prezentovala  ako Dánsko financuje medzinárodné projekty z verejných zdrojov. Najdôležitejšou informáciu je, že 20% celkového rozpočtu na vedu a výskum z verejných zdrojov môže byť použitých pre medzinárodnú spoluprácu formou tvorby  tzv. “real common pot“ (reálny spoločný účet – t. j. presúvať finančné prostriedky mimo svojej krajiny). Podmienkou však je, aby tieto prostriedky boli investované do výskumu, ktorý rieši problémy dánskej spoločnosti. Z nasledujúcej diskusie vyplynulo, že niektoré krajiny síce nemajú problém, s „real common pot“ (DE, AT, SE, DK), ale ako zhrnula zástupkyňa GR DG Research Anneli Pauli, väčšina krajín s ním má problémy najmä legislatívneho rázu   a v súčasnosti ešte nedozrel čas na to, aby sa takýto spôsob spolupráce stal v EÚ dominantným.    
  
K bodu č. 5. Expertná skupina JP
Zástupca EK oznámil, že v najbližšom čase má byť vytvorená Expertná skupina pre spoločné programovanie, ktorú budú tvoriť celá GPC doplnená o ďalších členov, ktorých určí generálny riaditeľ DG Research. Skupina by mala pracovať od apríla do septembra a jej úlohou bude  referovať Rade o činnosti GPC formou dvojročnej správy. 

K bodu č. 6. Rôzne
V tomto bode bol oznámený termín ďalšieho zasadania GPC, ktorým je 24. máj 2012. 
5.  Odporúčané závery:  
Sekcia vedy a techniky MŠVVaŠ SR bude sledovať ďalší vývoj spolupráce v oblasti JP. Podľa potreby sa bude zapájať do práce Expertnej skupiny JP a pripomienkovať pripravované dokumenty.  
6.   Prehľad prinesenej dokumentácie a miesto jej uloženia
     Prezentácie, ktoré odzneli na zasadnutí budú k dispozícii v SVaT  MŠVVaŠ SR.  
7.   Osobitne vyhodnotený očakávaný prínos ZPC
Na zasadnutí boli zvolení predseda  a podpredseda GPC, bol prijatý dokument o spolupráci s priemyslom a načrtnutý ďalší vývoj spolupráce členských štátov EÚ v oblasti spoločnej tvorby výskumných programov. 

 8.    Spôsob zverejnenia výsledkov ZPC, prenos získaných informácií
Správa bola predložená riaditeľke Odboru štátnej a európskej politiky vo vede a technike, generálnej riaditeľke Sekcie vedy a techniky a zodpovedným pracovníkom Sekcie medzinárodnej spolupráce MŠVVŠ SR. Bude zverejnená na internetovej stránke MŠVVŠ SR. 
Súhlasím so zverejnením správy na internete

Správu vypracoval: Ing. Ľubica Pitlová OŠEPVaT

Dátum: 15.3.2012

Správu schválil: RNDr. Marta Cimbáková,  GR SVaT